Viðbrögð hægrisins við hressilegri ræðu Braga Páls á Austurvelli hafa að mestu verið á einn veg og það er að kalla ræðuna hatursorðræðu gegn Sjálfstæðisflokknum . Og fyrirsjánlega alveg án þess að það fylgi með rökstuðningur eða útskýringar . Í ræðunni rifjar Bragi Páll upp mörg spillingarmál flokksins frá síðustu árum og kallar flokkinn krabbamein og spyr hvort það sé tilviljun að öll helstu spillingarmál síðustu ára séu honum nátengd . Fyrir mér er þetta ekkert flókið . Það er alls ekki hatursorðræða að segja mestu valdastofnun samfélagsins vera krabbamein . Það er ekki hatursorðræða þegar um ræðir sjálft musteri spillingarinnar eins og Atli Þór Fanndal kallaði flokkinn í Silfrinu um daginn . Sjálfstæðisflokkurinn stendur vörðu um vald hinna ríku og hefur haft tögl og hagldir á samfélaginu , alltaf . Sjálfstæðisflokkurinn er ekki einhver minnihlutahópur sem þarfnast verndar . Það er augljóslega ekki hatursorðræða að fólk noti slíkt myndmál til þess að gagnrýna flokkinn sem hefur gert hvað mest til þess að grafa undan lýðræðinu í landinu með framferði sínu . Ég finn heldur engin dæmi um að hugtakið hafi verið notað yfir orðræðu gegn stjórnmálaflokki . Við erum að tala um flokkinn sem hefur mokað undir útgerðina og viðhaldið því arðránskerfi sem er við líði . Þetta er flokkur auðmanna , kapítalista , og útgerðarmanna , sem árlega stinga milljörðum í eigin vasa , milljörðum sem ættu með réttu að renna til þjóðarinnar . Þetta gerir auðstéttin í skjóli Sjálfstæðisflokksins og annara flokka sem líta á yfirráð flokksins yfir þjóðinni sem óbreytanlegt ástand . Þetta er líka flokkurinn sem hefur hækkað gríðarlega skatta og gjöld á lágtekjufólk og skilið öryrkja og eftirlaunafólk eftir . Þetta er flokkurinn sem lagði niður verkamannabústaðakerfið og sleppti lausum ísköldum og grimmum veruleika markaðarins á lágtekjufólk . Stórir hópar í samfélaginu skrimta á svo lágum launum að þau duga varla fyrir mannsæmandi lífi . Sjálfstæðisflokkurinn er sá hópur í samfélaginu sem stendur í vegi fyrir því að hérna sé hægt að byggja upp alvöru velferðarsamfélag . Þetta er flokkurinn sem ítrekað hefur hunsað lýðræðið þegar það hentar honum . Hvort sem það sé að hunsa heila þjóðaratkvæðagreiðslu eða þegar 85 þúsund manns skrifa undir áskorun þess efnis að setja meira fjármagn í heilbrigðiskerfið okkar . Fjárskortur sem ógnar lífi fólks . Þetta er flokkurinn þar sem formaðurinn var í Panamaskjölunum og er nú fjármálaráðherra . Þetta er flokkurinn sem tengist öllum helstu spillingarmálum síðustu ára . En það eru ekki bara hægrimenn sem tala um hatursorðræðu gegn Sjálfstæðisflokknum . Það gerir líka rithöfundurinn Jón Hallur Stefánsson og Egill Helgason tekur undir . Talað er um að það eigi að sýna flokknum kurteisi og að ræða Braga hafi ekki verið falleg . Spillingin er heldur ekki falleg , arðránið er ekki fallegt . Fátækt kapítalismans er ekki falleg . Sveltistefnan er ekki falleg . Niðurskurðarstefnan er ekki falleg . Hættum þessu , þessi gagnslausa virðing fyrir auðstéttinni er ekki falleg né vænleg til árangurs . Því ef svo væri værum við ekki öskrandi og hrópandi í enn eitt skiptið niður á Austurvelli . Þremur árum áður en Sjálfstæðisflokkurinn einkavæddi bankana okkar , um síðstu aldamót , afnám Bill Clinton hin frægu Glass-Steagal lög úr gildi , lög sem voru innleidd eftir Kreppuna miklu . Það var árið 1999 . Lögin voru sett til að aðskilja starfsemi viðskiptabanka og fjárfestingabanka svo eigendur bankanna gætu ekki lagt fjármuni almennings undir í áhættusömum gjörningum sem eiga meira skilt við fjárhættuspil en ... Kjósið okkur , við erum ekki Donald Trump Blogg 8. júní 2019